CELEX: 32020D2137
Language: sl
Date: 2020-12-15 00:00:00
Title: Sklep Sveta (EU) 2020/2137 z dne 15. decembra 2020 o stališču, ki se v imenu Evropske unije zastopa v Odboru CARIFORUM-EU za trgovino in razvoj, ustanovljenem s Sporazumom o gospodarskem partnerstvu med državami CARIFORUMA na eni strani ter Evropsko skupnostjo in njenimi državami članicami na drugi strani, glede ustanovitve Posebnega odbora za storitve

18.12.2020   
               
               
                  SL
               
               
                  Uradni list Evropske unije
               
               
                  L 430/15
               
            
         SKLEP SVETA (EU) 2020/2137
         z dne 15. decembra 2020
         o stališču, ki se v imenu Evropske unije zastopa v Odboru CARIFORUM-EU za trgovino in razvoj, ustanovljenem s Sporazumom o gospodarskem partnerstvu med državami CARIFORUMA na eni strani ter Evropsko skupnostjo in njenimi državami članicami na drugi strani, glede ustanovitve Posebnega odbora za storitve
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:
         
                     (1)
                  
                  
                     Sporazum o gospodarskem partnerstvu med državami CARIFORUMA na eni strani ter Evropsko skupnostjo in njenimi državami članicami na drugi strani (1) (v nadaljnjem besedilu: Sporazum) je bil podpisan 15. oktobra 2008 in se začasno uporablja od 29. decembra 2008.
                  
               
                     (2)
                  
                  
                     Na podlagi člena 230(4) Sporazuma lahko Odbor CARIFORUM-EU za trgovino in razvoj ustanovi in nadzira posebne odbore za obravnavanje zadev, ki so v njegovi pristojnosti.
                  
               
                     (3)
                  
                  
                     Zaradi učinkovitejše obravnave vseh zadev Sporazuma, ki se nanašajo na trgovino s storitvami, namerava Odbor CARIFORUM-EU za trgovino in razvoj sprejeti sklep o ustanovitvi Posebnega odbora za storitve.
                  
               
                     (4)
                  
                  
                     Primerno je, da se določi stališče, ki se v imenu Unije zastopa v Odboru CARIFORUM-EU za trgovino in razvoj, saj bo imel sklep o ustanovitvi Posebnega odbora za storitve pravne učinke.
                  
               
                     (5)
                  
                  
                     Stališče Unije v okviru Odbora CARIFORUM-EU za trgovino in razvoj glede ustanovitve Posebnega odbora za storitve, bi zato moralo temeljiti na osnutku sklepa Odbora CARIFORUM-EU za trgovino in razvoj –
                  
               SPREJEL NASLEDNJI SKLEP:
         
            Člen 1
            
               1.   Stališče, ki se v imenu Unije zastopa v Odboru CARIFORUM-EU za trgovino in razvoj, ustanovljenem s Sporazumom o gospodarskem partnerstvu med državami CARIFORUMA na eni strani ter Evropsko skupnostjo in njenimi državami članicami na drugi strani, glede ustanovitve Posebnega odbora za storitve, temelji na osnutku sklepa Odbora CARIFORUM-EU za trgovino in razvoj (2).
            
            
               2.   Predstavniki Unije v Odboru CARIFORUM-EU za trgovino in razvoj se lahko o manjših spremembah osnutka sklepa Odbora CARIFORUM-EU za trgovino in razvoj dogovorijo brez nadaljnjega sklepa Sveta.
            
         
         
            Člen 2
            Ta sklep začne veljati na dan sprejetja.
         
         
            V Bruslju, 15. decembra 2020
            
               
                  Za Svet
               
               
                  Predsednik
               
               J. KLOECKNER
            
         
         
            (1)  UL L 289, 30.10.2008, str. 3.
         
            (2)  Glejte dokument ST 13287/20 na http://register.consilium.europa.eu.